শেখ হাসিনা বলেন, ‘বিএনপি-জামায়াত-শিবিরের সহায়তায় সহিংসতা ও জঙ্গিবাদ মোকাবেলায় ২০১৩ থেকে ২০১৫ পর্যন্ত আইন-শৃঙ্খলা রক্ষাকারী বাহিনীর ২৬ জন বীর সদস্য জীবন দিয়েছেন। এর মধ্যে ২১ জন হচ্ছেন পুলিশ সদস্য। আমি পুলিশসহ আইন-শৃঙ্খলা রক্ষাকারী বাহিনীর শহীদ সদস্যদের বিদেহী আত্মার মাগফেরাত কামনা করছি। পবিত্র সংবিধান, গণতন্ত্র ও আইনের শাসন রক্ষার জন্য এই আত্মত্যাগ এক বিরল দৃষ্টান্ত। বাংলাদেশের জনগণ আপনাদের এ অবদান গভীর কৃতজ্ঞতার সাথে স্মরণ করবে।’